### NEDOVOLJENE MIGRACIJE NA OBMOČJU REPUBLIKE SLOVENIJE

V obdobju od 1. 1. 2025 do 31. 7. 2025 je bilo obravnavanih 12.458 nedovoljenih vstopov v državo. V istem obdobju lanskega leta jih je bilo obravnavanih 25.795. Število je upadlo za 51,7 odstotkov. Najpogosteje so bili obravnavani državljani Afganistana, Egipta in Maroka.



Največ nedovoljenih vstopov je obravnavala PU Novo mesto in sicer 71,3 odstotkov vseh. Na državni meji s Hrvaško je bilo obravnavanih 86,8 odstotkov vseh nedovoljenih vstopov.

Izraženih je bilo 10.810 namer podaje prošenj za mednarodno zaščito. V letu 2024 jih je bilo evidentiranih 24.820. Spodnji grafikon prikazuje strukturo izraženih namer podaje prošenj za mednarodno zaščito po državljanstvu.



**Nedovoljeno prebivanje**

Zaradi nedovoljenega prebivanja je bilo obravnavanih 1.317 tujcev, v istem obdobju leta 2024 pa 983. Strukturo kršitev po državljanstvu prikazujemo v spodnji tabeli.



**Vračanje oseb tujim varnostnim organom**

Na podlagi mednarodnih sporazumov smo tujim varnostnim organom izročili 80 oseb, v istem obdobju leta 2024 pa 104 oseb. Strukturo vrnjenih po državljanstvu in lokaciji vračanja prikazujemo s spodnjo tabelo.



Sprejem oseb od tujih varnostnih organov

Na podlagi mednarodnih sporazumov o vračanju oseb smo od tujih varnostnih organov sprejetih 199 oseb, v istem obdobju leta 2024 pa 148 oseb. Strukturo sprejetih oseb po državljanstvu in lokaciji sprejema prikazujemo s spodnjo tabelo.



Opomba:

Statistični podatki so bili pridobljeni dne 12. 8. 2025, naknadni vnosi ali ažuriranje podatkov bo zagotovo spremenilo navedene statistične podatke.

UPRAVA UNIFORMIRANE POLICIJE

Sektor mejne policije